
Regia Naţională a Pădurilor (RNP) Romsilva estimează pentru acest an obţinerea 
unei profit brut de 100 de milioane de lei, în scădere puternică faţă de cel din anul 
trecut, care a fost previzionat la 250 de milioane de lei. 


Efectele Legii austerităţii, adoptată la sfârșitul anului trecut, ajung anul acesta și la 
pădurari, care nu vor mai beneficia de creșteri salariale consistente ca în anii trecuţi. 
Totuși, pentru șefii regiei, proiectul de buget prevede majorări ale veniturilor 


consistente. În anul 2024 comparativ cu nivelul preliminat a se realiza în anul 2023, 
cheltuielile aferente contractului de mandat și ale altor comisii și comitete 
înregistrează o creștere de 51,8% și sunt în valoare de 2,38 de milioane de lei. 
Această majorare vine după ce anul trecut în bugetul regiei a fost prevăzută o 
reducere a acestora comparativ cu 2022, ele fiind stabilite la 1,6 milioane de lei. 


Cheltuielile cu salariile în anul 2024 vor înregistra o creștere de numai 5,2% 
comparativ cu nivelul preliminat a se realiza la sfârșitul anului 2023, ca urmare a 
diminuării bonusurilor pentru cei circa 14.200 de angajaţi ai regiei. Astfel, valoarea 
totală a bonusurilor acordate va fi redusă cu 32,6% comparativ cu valoarea 
preliminată a se realiza în anul 2023, în condiţiile în care se diminuează cheltuielile 
cu tichetele de masă de la 30 de lei/zi/salariat la 16 lei/zi/salariat (scădere cu 47,8%), 
voucherele de vacanţă au fost reduse de la 3.000 de lei, respectiv de la 3.300 de lei 
(pentru perioada octombrie — decembrie 2023) la 1.600 de lei/an/salariat, iar 
cheltuielile privind participarea salariaţilor la profitul obţinut în anul precedent au 
fost reduse cu peste 30%. Toate aceste tăieri de venituri au fost impuse prin celebra 
Ordonanţă „trenuleț" privind unele măsuri fiscal-bugetare în domeniul cheltuielilor 
publice, pentru consolidare fiscală și combaterea evaziunii fiscale adoptată de 
Executiv la mijlocul lunii decembrie a anului trecut, transformată ulterior în Legea 
296/2023 


Cheltuielile salariale au depășit inflaţia în 2023 


Această plafonare a veniturilor pentru angajaţii Romsilva vine după ce anul trecut 
cheltuielile salariale ale regiei au crescut cu 11,5%, un procent care s-a situat peste 
rata anuală a inflaţiei din România care a fost de 7%, potrivit datelor Eurostat. Pe 
parcursul anului trecut a fost majorată valoarea bonusurilor cu 46,3%, cheltuielile cu 
tichetele de masă au crescut cu 52,3%, iar cele cu voucherele de vacanţă cu 13,7%. 
Trebuie precizat că aceste majorări au venit, în principal, ca urmare a creșterii 
salariului de bază minim brut pe ţară garantat în plată. 


Pentru anul în curs, Romsilva și-a programat recoltarea unui volum total de 9,3 
milioane de metri cubi de masă lemnoasă, după ce pentru 2023 volumul a fost 


stabilit la 10 milioane metri cubi. 


Indemnizaţii în creștere pentru administratori 


Dacă angajaţii trebuie să se supună austerităţii financiare impuse de Executiv, pentru 
administratorii și directorii regiei vin vremuri bune. Proiectul de buget pe acest an 
prevede o creștere a cheltuielilor aferente contractului de mandat și altor comisii «” 
comitete de 51,8%, urmând să ajungă la 2.385.000 de lei, în condiţiile în care anul 
trecut aceste cheltuieli au fost stabilite la 1.602.000 de lei. În prezent, Consiliul de 
Administraţie al regiei este format din șapte persoane, deși Legea austerității 
prevede maximum 5 membri (număr la care se adaugă și un secretar al CA), iar 
cheltuielile cu indemnizaţiile lor au fost stabilite la suma de 1.316.000 de lei 
(1.107.000 de lei anul trecut). 


Conform legislaţiei actuale, indemnizaţia membrilor CA are o componentă fixă și una 
variabilă, stabilită în funcţie de anumite criterii de performanţă impuse prin 
contractul de mandat, dar în cazul administratorilor Romsilva nu este inclusă și 
această componentă în indemnizaţie. În ceea ce privește indemnizaţia fixă, ea nu 
poate depăşi de maximum 3 ori media pe ultimele 12 luni a câştigului salarial mediu 
brut lunar pentru activitatea desfăşurată conform obiectului principal de activitate 
înregistrat de regia autonomă, la nivel de clasă, conform clasificaţiei activităţilor din 
economia naţională, comunicat de Institutul Naţional de Statistică anterior numirii. 
Câştigului salarial mediu brut lunar luat în calcul pentru fundamentarea 
componentei fixe a administratorilor regiei pe anul 2024 este de 7.268 de lei. 


Venituri mai mari și pentru directori 


În ceea ce îi privește pe directorii regiei, veniturile se vor ridica la suma totală de 
523.000 de lei, după ce anul trecut ele fuseseră stabilite la suma totală de 464.000 de 
lei. În cazul lor, componenta fixă lunară poate depăşi de trei ori, dar nu mai mult de 
maximum șase ori media pe ultimele 12 luni a câştigului salarial mediu brut lunar 
pentru activitatea desfăşurată conform obiectului principal de activitate înregistrat 
de regia autonomă. În aceste condiţii, la stabilirea salariilor directorilor regiei a fost 
luat în calcul multiplul maxim prevăzut de lege, iar câştigul salarial mediu brut lunar 
luat în calcul este de 7.268 de lei [componenta fixă: 43.608 lei (câştigului salarial 
mediu brut lunar: 7.268 de lei * 6 salarii) *12 luni = 523 de mii de lei]. 


Sindicaliștii resping proiectul de buget 


Angajaţii din RNP, reuniți în cadrul Federaţiei Sindicatelor Silva, resping varianta 
bugetului de austeritate propusă și au cerut încheierea unui memorandum pentru 


exceptarea regiei de la prevederile Legii 296/2023. 


„Am solicitat respectarea tuturor drepturilor prevăzute în Contractul Colectiv de 
Muncă și Statutul personalului silvic. Acest proiect de buget nu asigură drepturile 
negociate prin Contractul colectiv, nu răspunde nevoilor personalului silvic și nici 
nevoilor de cheltuieli ale regiei. Deși de la 1 ianuarie 2024 valoarea maximă a 
tichetelor de masă a crescut, conform OUG 69/2023, la 40 de lei/zi, la Romsilva 
tichetele de masă s-au redus la 16 lei/zi, iar dacă eliminăm impozitul pe venit și 
contribuţia la sănătate rămâne o valoare netă de 12,8/zi. Cum poate să reziste un 
muncitor silvicultor sau un pădurar, care lucrează zilnic în pădure, în condiţii 
atmosferice vitrege și depune un efort fizic considerabil, să își poată acoperi 
necesarul de hrană cu 12 lei/zi. Avem pădurari care gestionează cantoane silvice 
supradimensionate, de 1.500-2.000 de hectare, niciunul dintre ei nu este dotat cu 
mijloace de transport, iar în anumite cazuri își cumpără singuri inclusiv echipamentul 
de lucru, dotările necesare și combustibilul pentru deplasare. Mulţi au salarii de 
3.000 — 4.000 de lei, depinde de vechime. Cifrele din proiectul de buget sunt 
influențate și de blocajul din sectorul silvic generat de legislaţia aberantă care a 
impus proceduri birocratice privind evaluarea de mediu a amenajamentelor silvice și 
obligativitatea publicării în Monitorul Oficial a amenajamentelor. Din cele 312 ocoale 
ale RNP, 130 sunt într-un mare blocaj acum”, a declarat pentru cotidianul Jurnalul 
Silviu Geană, președintele Federaţiei Sindicatelor Silva, care a mai subliniat că în timp 
ce veniturile angajaţilor scad în 2024, cele ale membrilor Consiliului de Administraţie 
vor crește. 


Cine sunt administratorii regiei 


- Adrian-Dănuţ Apostu, numit de UDMR, preluat de PNL 


Președintele Consiliului de Administraţie este Adrian-Dănuţ Apostu și el a beneficiat 
începând cu anul 2020 de prelungirea permanentă a mandatelor de administrator. A 
fost impus ca președinte al Consiliului de Administraţie pe vremea când Ministerul 
Mediului era controlat de UDMR și a rămas în continuare aici și după ce ministerul a 
fost preluat de PNL. Este acţionar și angajat în mai multe firme, iar în ultimii ani 
averea sa a crescut considerabil. Când a fost numit în iunie 2020 ca administrator-șef 
provizoriu la Romsilva, Adrian-Dănuţ Apostu deţinea patru terenuri în zona Brașov, 
trei case de locuit și patru case vacanţă. Potrivit ultimei declaraţii de avere, depusă în 
octombrie 2023, averea s-a imobiliară a crescut cu încă două case, dintre care una 


de 844 mp, și un apartament. De asemenea, Adrian-Dănuţ Apostu mai figurează și în 
Consiliul de Administraţie de la Ocolul Silvic al orașului Râșnov, iar în trecut a fost 
director al Direcţiei Silvice Brașov. 


- Corvin Nedelcu — pensionar militar, pădurar, meteorolog, specialist în traficul 
aerian, în reţele de apă și finanţist 


Tot în Consiliul de Administraţie mai apare și pensionarul militar Corvin Nedelcu. 
Potrivit declaraţiei sale de avere depuse în octombrie 2023, el figurează ca angajat la 
Ministerul Mediului și la Administraţia Naţională de Meteorologie. De asemenea, pe 
lângă Consiliul de Administraţie de la Romsilva el mai face parte din consiliile de la 
Administraţia Română a Serviciilor de Trafic Aerian Romatsa și la compania de apă 
Exploatare Sistem Zonal Prahova SA Ploiești. Cea mai bănoasă sursă de venit este 
însă Banca de Import-Export a României (Eximbank), de unde din „venituri salariale 
sau asimilate salariilor” a încasat nu mai puţin de 257.916 lei (circa 52.000 de euro). 
Cu venituri care au depășit în ultimul an 730.000 de lei, banii încasaţi în ultimul an 
din pensia sa militară — 46.128 de lei — nici nu mai contează. 


- Un loc și pentru Ilie Sârbu, socrul lui Victor Ponta 


Pe lista specialiștilor în păduri și-a făcut loc și socrul lui Victor Ponta, Ilie Sârbu, fost 
parlamentar PSD, fost ministru al Agriculturii și actual membru al Curţii de Conturi. 

De aici a încasat în ultimul an 325.130 de lei, la care s-au mai adăugat banii din cele 
două pensii pe care le ridică lunar, potrivit declaraţiei de avere depuse în octombrie 
2023. Una de la Casa de Pensii (72.012 lei anual) și una ca fost parlamentar (51.998 

de lei). 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Caravana Medicală AUR a bifat un nou record: peste 15.000 de români au beneficiat de servicii 
medicale gratuite 


Retragerea titlului lui Nicolae Ceaușescu de către Universitatea București 
Și-au împărţit ciolanul. Alegeri comasate și prezidenţiale în septembrie 


Ciucă și Ciolacu pregătesc masacrarea Codului Administrativ în interesul traseiștilor 


Renovarea Vila Lac | și a sediului Guvernului, 
tunul de peste 100 de milioane de euro al 
baronilor PSD, Neacșu și Moraru 


Mihai Tudose, relicva sistemului ascunsă la 
Bruxelles: Jaf de 10 milioane de euro la 
conducta BRUA. Asociere cu 'Ndrangheta 


Virgil Grigore de la Coșoveni, Butoane și Cumnatul lui Adrian Năstase a furat 17 milioane 
clanurile Olteniei de euro de la români și a creat o pagubă de 150 
de milioane de euro prin City Insurance 


Statul le plăteşte unor bugetari vizele pentru SUA. Cum justifică Executivul această decizie 


Mama lui Aleksei Navalnii declară că a văzut cadavrul acestuia și îi acuză pe anchetatorii ruși că vor 
să-i înmormânteze fiul în secret. Ce scrie pe certificatul de deces 


Austria: Raiffeisen Bank International investigată (RBI) pentru deficienţe privind combaterea spălării 
banilor 


"Tinerii fără facultate riscă să nu își mai găsească locuri de muncă bine plătite” (analiză ONG-uri) 

Mișcare de ultimă oră a Partidului AUR: sesizare la CCR după ce judecătoarea Ciochină ar fi 
fost convocată la Cotroceni 


O 8 minute în urmă 


Clujul se confruntă cu cea mai mare poluare atmosferică din România 


O 20 de minute în urmă 


Mafia vizelor de flotant! Un ONG fondat de consilierul ministrului Burduja cere guvernului 
să reducă la 45 de zile înainte de 9 iunie termenul până la care își pot face viză de flotant 


O 36 de minute în urmă 


Palatul Parlamentului, în culorile Ucrainei 


O 48 de minute în urmă 


lohannis merge la Paris pentru Ucraina 


O 4 ore în urmă 


